लंदन. एक फोटोग्राफर ने 4 मौसमों में स्कॉटलैंड की खूबसूरती को अपनी फोटोज में क्लिक किया है। उन्होंने इन फोटोज में स्कॉटलैंड की प्राकृतिक खूबसूरती दिखाई है। इन्हें सोशल साइट पर काफी शेयर किया जा रहा है। कई लोगों ने कमेन्ट करते हुए लिखा है- क्या ये दुनिया का सबसे खूबसूरत देश है ?
हालांकि, कई रिपोर्ट्स में नॉर्वे को दुनिया का सबसे खूबसूरत देश बताया जाता है। लेकिन स्कॉटलैंड की ये फोटोज कई लोगों की नजर में पीछे नजर नहीं आती। इन फोटोज को क्लिक करने वाले फोटोग्राफर का नाम है स्टीव कार्टर और उनकी उम्र है 58 साल। स्कॉटलैंड की ब्यूटी को कैद करने का उनका प्रोजेक्ट अब भी चल रहा है। वे पिछले कई साल से स्कॉटलैंड में जगह-जगह घूम रहे हैं।
रेड, ऑरेन्ज, ब्राउन सहित अन्य रंग इन फोटोज में खूब दिखाई देते हैं। उन्होंने मौसम बदलने को भी अपने फोटोज में कैद करके दिखाने की कोशिश की है। कुछ फोटोज में हरियाली है तो कुछ में बर्फबारी के मौसम को कैद किया गया है।
एक फोटो में वेस्ट हाईलैंड में शाम को दिखाया गया है। गर्मियों के मौसम की इस फोटो में आसमान में मौजूद बादल पूरी तरह लाल हो गए हैं। बीच में मौजूद नाव तस्वीर को जीवंत बना रही है।
आगे की स्लाइड्स में और PHOTOS देख कर आप बताएं, क्या इसे कहा जा सकता है सबसे खूबसूरत देश ?
hin_Deva hin_Deva hin_Deva hin_Deva hin_Deva